Разположена е при делтата на река Ганг между Индия и Бангладеш, в крайбрежния регион на Бенгалския залив. Отдалечената от океана част на Сундарбан е покрита от сезонно затопляни сладководни блатни гори. Територията на Сундарбан е около 10 000 km2, от които 6000 km2 попадат в Бангладеш От 21 май 1992 г. Сундарбан е признат за Рамсарки обект от екологическо значение. През 1997 г. Сундарбан е включен в списъка на световното културно и природно наследство на ЮНЕСКО. Макар частите на Сундарбан, принадлежащи на Индия и Бангладеш, са част от една и съща екосистема, в списъка те са внесени поотделно, като Сундарбан и национален парк Сундарбан. На територията на Сундарбан е разположена гъста мрежа от приливни канали и малки острови с мангрови гъсталаци. Регионът е обитаван от бенгалски тигри, читали, змии, много видове птици, речни делфини и соленоводни крокодили. По данни от 2010 г., регионът е обитаван от около 500 бенгалски тигъра и около 30 000 читала.